**PITANJA I ODGOVORI – 3. SET**

Odgovori na pitanja pristigla elektroničkim putem na adresu esf@min-kulture.hr od 22. rujna do 24. rujna 2025.

POZIV NA DOSTAVU PROJEKTNIH PRIJEDLOGA SF.3.4.08.08

**„Čitanjem do uključivog društva“**

|  |
| --- |
| **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
| **PITANJE:**Je li nužna nabava bibliobusa i financira li se isključivo nabava i opremanje pokretne knjižnice? Planirali smo otvoriti ogranak naše Gradske knjižnice u obližnjem selu kako bi se pripadnicima ranjivih skupina olakšao pristup knjižnici.**ODGOVOR:**U okviru projektnog prijedloga obavezna je provedba svih aktivnosti koje su navedene pod točkom 2.5. Uputa za prijavitelje. Prijavitelj mora provesti aktivnosti: „Razvoj usluge pokretne knjižnice” navedenu pod Specifičnim ciljem 1 „Razvoj inkluzivne usluge pokretne knjižnice u svrhu poticanja čitalačke pismenosti “, aktivnost „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti”, navedenu pod Specifičnim ciljem 2. „Razvoj čitalačke pismenosti pripadnika ranjivih skupina – djece i mladih, starijih i osoba s invaliditetom sudjelovanjem u inkluzivnim uslugama narodnih knjižnica” te horizontalne aktivnosti; „Komunikacija i vidljivost” i „Upravljanje projektom i administracija”. |

|  |
| --- |
| **UPUTE ZA PRIJAVITELJE****3. POSTUPAK PRIJAVE****3.1. Izgled, sadržaj i podnošenje projektnog prijedloga****IZJAVA JEDINICE LOKALNE ILI PODRUČNE (REGIONALNE) SAMOUPRAVE O FINANCIRANJU USLUGE POKRETNE KNJIŽNICE (OBRAZAC 4)****UPUTE ZA PRIJAVITELJE2. PRAVILA PDP-A2.5. Prihvatljive projektne aktivnosti i mjerljivi ishodi****PRIJAVNI OBRAZAC UZ UPUTE ZA POPUNJAVANJE U SUSTAVU EKOHEZIJA ZA PROGRAM UČINKOVITI LJUDSKI POTENCIJALI 2021. - 2027.****Kartica PROJEKT – PODACI O LOKACIJI PROJEKTA** |
| **PITANJE:**1. Matična knjižnica već ima uspostavljenu bibliobusnu službu. Nakon kupovine novog vozila, stajališta bibliobusa bi se proširila na još dvije jedinice lokalne samouprave koje trenutno nemaju uspostavljen nikakav oblik knjižnične djelatnosti. Treba li za ovaj natječaj priložiti i Obrazac 4 za te dvije JLS s obzirom na to da procjenjujemo da će se navedena usluga početi provoditi tek za otprilike 18 mjeseci?2. Treba li priložiti službenu ponudu za nabavu vozila ili je dovoljno navesti procijenjeni trošak?3. Je li dovoljno u polju Projekt, potpolju Podaci o lokaciji projekta izabrati županiju kao razinu na kojoj se u potpunosti provodi projekt ili je potrebno odabrati sve JLS u kojima će se provoditi određene aktivnosti? Bibliobus posjećuje puno jedinica lokalne samouprave i vrlo je teško procijeniti postotak projekta proveden u svakoj JLS.**ODGOVOR:**1. Izjavom jedinice lokalne ili područne (regionalne) samouprave o financiranju usluge pokretne knjižnice (Obrazac 4) se određena jedinica lokalne ili područne (regionalne) samouprave obvezuje da će, u skladu sa člankom 10., stavkom 4. Zakona o knjižnicama i knjižničnoj djelatnosti (NN 17/19, NN 98/19, NN 114/22, NN 36/24) te uvjetima natječajne dokumentacije Poziva na dostavu projektnih prijedloga „Čitanjem do uključivog društva“, u razdoblju od 3 (tri) godine nakon završetka provedbe Projekta, osigurati financijska sredstva za troškove financiranja usluge pokretne knjižnice (bibliobusa) i pripadajuće opreme, a za nabavu kojih su Korisniku (narodnoj knjižnici) dodijeljena bespovratna sredstva tijekom provedbe Projekta. Sukladno navedenom, ako više jedinica lokalne ili područne (regionalne) samouprave osigurava sredstva za financiranje usluge pokretne knjižnice i pripadajuće opreme u razdoblju održivosti, potrebno je u okviru projektnog prijedloga dostaviti zasebnu Izjavu za svaku od tih JLP(R)S koje preuzimaju obvezu sufinanciranja troška usluge pokretne knjižnice.2.Predloženi troškovi projektnog prijedloga moraju udovoljavati svim uvjetima koji su navedeni u natječajnoj dokumentaciji Poziva uključujući i da su ekonomični i sukladni tržišnim cijenama. Prijavitelj ne mora prilikom dostave projektnog prijedloga dostaviti ponude temeljem kojih su formirani određeni troškovi, ali tu dokumentaciju naknadno može zatražiti Posredničko tijelo razine 2, prilikom provjere prihvatljivosti troškova projektnih prijedloga. Ukoliko PT2 prilikom provjere prihvatljivosti troškova utvrdi značajan iznos neprihvatljivih troškova, koji dovodi u pitanje realizaciju projektnih aktivnosti, projektnu prijavu mora vratiti OOP-u na procjenu koji istu provodi imajući na umu zaključke postupka provjere zahtjeva prihvatljivosti troškova. Ukoliko nakon provjere zahtjeva prihvatljivosti troškova dođe do smanjenja ukupnih prihvatljivih troškova projektnog prijedloga ispod minimalnog iznosa definiranog UzP-om, isti se isključuje iz daljnjeg postupka odabira. Provjera prihvatljivosti troškova vrši se samo za one projektne prijedloge kojima se osigurava potpuna iskorištenost raspoloživih financijskih sredstava predmetnog PDP-a.3. Ako će se projektne aktivnosti provoditi na području više jedinica lokalne samouprave u županiji, ali ne i na području cijele županije, u polju „Razina na kojoj se provodi projekt“ u padajućem izborniku treba odabrati odgovor „Općina/Grad“ te zatim u polju „Općina/Grad“ u padajućem izborniku odabrati općinu/grad u kojoj/kojem će se provoditi aktivnosti. U tom slučaju, u polju „Planirani postotak projekta proveden na odabranoj lokaciji“, unosite planirani približan postotak provedbe projekta na odabranoj lokaciji. Zbroj postotka po svim unesenim lokacijama mora biti 100 %.  |